கேள்வி: பாதரச(II) அயோடைடு - பண்புகள் என்பது என்ன?
பதில்: வெப்ப நிலை மாற்றத்திற்கேற்ப பாதரச(II) அயோடைடு வண்ண மாற்றத்தை வெளிப்படுத்துகிறது. 126 பாகை செல்சியசு வெப்பநிலைக்கு மேல் சூடுபடுத்தும் போது இது, ஆல்பா படிகநிலை வடிவத்திலிருந்து வெளிர் மஞ்சள் நிற பீட்டா வடிவத்திற்கு நிலை மாற்றமும் அடைகிறது. நிலை மாறிய இம்மாதிரி குளிர்ச்சி அடைந்தால் படிப்படியாக தன்னுடைய அசல் நிறத்தைப் பெறுகிறது. வெப்பநிலை மாற்றத்தால் ஏற்படும் நிறமாற்றத்தை விளக்க பெரும்பாலும் பாதரச(II) அயோடைடு பயன்படுத்தப்படுகிறது.[http://jchemed.chem.wisc.edu/JCESoft/CCA/CCA2/MAIN/THERMHG/CD2R1.HTM Thermochromism: Mercury(II) Iodide]. Jchemed.chem.wisc.edu. Retrieved on 2011-06-02..
கேள்வி: பாதரச(II) அயோடைடு - தயாரிப்பு பற்றி விளக்கவும்.
பதில்: பொட்டாசியம் அயோடைடு நீர்த்த கரைசலை, நீர்த்த பாதரச(II) குளோரைடு கரைசலுடன் சேர்த்து நன்றாக கலக்கினால் பாதரச(II) அயோடைடு வீழ்படிவாகிறது. வீழ்படிவை வடிகட்டி தண்ணீரால் கழுவி 70 பாகை செல்சியசு வெப்பநிலையில் உலர்த்திப் பயன்படுத்தலாம்.
கேள்வி: பாதரச(II) அயோடைடு - பயன்கள் என்பது என்ன?
பதில்: அமோனியாவின் இருப்பை கண்டறிய உதவும் நெசுலர் வினையாக்கியைத் தயாரிக்கப் பயன்படுகிறது. குறை கடத்திப் பொருளான இச்சேர்மம், அறை வெப்பநிலையில் எக்சு கதிர் மற்றும் காமா கதிர்களைக் கண்டறியவும் படம்பிடிக்கவும் பயன்படுத்தப்படுகிறதுSimage, Oy Semiconductor imaging device and method for producing same, Issue date: Jan 21, 2003 . காக்சினைட்டு கனிமம் போல பாதரச(II) அயோடைடும் இயற்கையில் மிக அரிதாக கிடைக்கக் கூடிய கனிமமாக இருக்கிறது. எலும்பு வெளிவளர்ச்சி நோய்க்காண கொப்புளக் களிம்பாகவும், உயவுநீர் பைகளின் வீக்கத்திற்கும் கால்நடை மருத்துவம் பாதரச(II) அயோடைடு பயன்படுகிறது. பல்வேறு வினைகளில் பாதரச(II) அயோடைடு வீழ்படிவாகக் கிடைக்கிறது.